Heshima (kutoka neno la Kiarabu) ni kitu anachopewa mtu kama alama ya kuthaminiwa kwake. Kwa maana nyingine ni thamani ya utu (utukufu, daraja la juu au jaha). Heshima inadaiwa na wenye cheo na mamlaka, kuanzia wazazi kutoka kwa watoto wao. Pia heshima inatarajiwa na watu wenye sifa na maadili bora. Heshima kuu ni ile anayoistahili Mwenyezi Mungu tu na ambayo inaitwa ibada. Heshima mara nyingi inaendana na usikivu na utiifu.